হিমাংশুবিমল চক্রবর্তী
হিমাংশুবিমল চক্রবর্তী বা হিমাংশুবিমল ভট্টাচার্য (ইংরেজি: Himangshubimal Chakrabarty) (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। নেতা মাস্টারদা সূর্য সেন গ্রেপ্তার হবার পর চট্টগ্রাম যুব বিপ্লবী দলের চার জন সদস্য প্রতিশোধ গ্রহণের জন্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। ঘটনাস্থলে তিনি এবং নিত্যরঞ্জন সেন নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।